Namanganda hayvonlar soni kamayib bormoqda

“Uzinform” axborot portali xabar berishicha, tabiatni asrash bo‘yicha Namangan viloyati qo‘mitasi bioinspeksiyasi ma’lumotlariga ko‘ra, bugungi kunda viloyat hududida bo‘rilar soni 300 dan, quyonlar 5 mingdan, tulkilar 2 mingdan oshmaydi.

Qo‘mita rahbari Ma’murjon Nabiyevning aytishicha, hozirda 7 mingta suvda suzuvchi parrandalar, 400 ta quyon, 3 mingta kaklik va 5 mingta kabutarlarni ovlashga ruxsat berilgan. Biroq yovvoyi cho‘chqa, ayiq, oq qoplonlar juda kam uchraydi. “Qachonlardir ular bu yerda ko‘p edi, hatto yo‘lbars va sherlar ham bo‘lganligi haqida “Boburnomada” yozilgan, lekin, endi ular afsonaga aylanib bormoqda”, — deydi Ma’murjon Nabiyev.
Ma’lumotda, bu kabi tendensiya ko‘pgina mamlakatlarda kuzatilayotgani va bu urbanizatsiya bilan bog‘liqligi ta’kidlanadi.